**Dėl vietos gyventojų apklausos, rengiant Rokiškio miesto teritorijos administracinės ribos keitimo planą, REZULTATŲ PATVIRTINIMO**

2018 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 13, 34 punktais, 46 straipsnio 1 dalimi, Lietuvos Respublikos teritorijos administracinių vienetų ir ribų įstatymo 71straipsniu, Administracinių vienetų ir gyvenamųjų vietovių teritorijų ribų ir pavadinimų tvarkymo taisyklėmis, patvirtintomis Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“, Rokiškio rajono savivaldybės tarybos veiklos reglamentu, patvirtintu Rokiškio rajono savivaldybės tarybos 2015 m. kovo 27 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“ bei Rokiškio rajono savivaldybės tarybos 2018 m. kovo 23 d. sprendimu Nr. TS-67 „Dėl vietos gyventojų apklausos organizavimo rengiant Rokiškio miesto teritorijos administracinės ribos keitimo planą“, gyventojų apklausos rezultatų  2018 m. gegužės 30 d.  protokolu Nr. 2, Rokiškio rajono savivaldybės taryba nusprendžia:

1. Konstatuoti, kad Rokiškio rajono savivaldybės vietos gyventojų apklausos (toliau – Apklausa), kuri buvo vykdoma nuo 2018 m. kovo 29 d. iki gegužės 29 d. (tiesioginis gyventojų nuomonės įrašymas gyventojų apklausos lapuose), vietos gyventojų nuomonė Apklausai pateiktu klausimu „Pritariu (nepritariu), kad Rokiškio miesto teritorijos administracinė riba būtų pakeista pagal parengtą planą“ pasiskirstė taip: iš apklausoje dalyvavusių 944 gyventojų „Pritariu“ atsakė 797 gyventojai, o „Nepritariu“ – 103 gyventojai.

2. Pritarti vietos gyventojų apklausos, rengiant Rokiškio miesto teritorijos administracinės ribos keitimo planą, apklausos rezultatams (pridedama).

3. Paskelbti šį sprendimą vietos spaudoje, Rokiškio rajono savivaldybės interneto svetainėje ir Rokiškio miesto bei Rokiškio kaimiškosios seniūnijos skelbimų lentose.

4. Nustatyti, kad už šio sprendimo vykdymą ir kontrolę atsakinga savivaldybės administracijos direktorė.

###### Sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Antanas Vagonis

Ingrida Trumpaitė

Rokiškio rajono savivaldybės tarybai

**Dėl vietos gyventojų apklausos, rengiant Rokiškio miesto teritorijos administracinės ribos keitimo planą, REZULTATŲ PATVIRTINIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Vadovaujantis Rokiškio rajono savivaldybės tarybos 2018 m. kovo 23 d. sprendimu Nr. TS-67 „Dėl vietos gyventojų apklausos organizavimo rengiant Rokiškio miesto teritorijos administracinės ribos keitimo planą“ Rokiškio rajono savivaldybės administracijos direktorius nuo 2018 m. kovo 29 d. iki gegužės 29 d. organizavo konsultavimąsi su Rokiškio miesto bei Rokiškio kaimiškosios seniūnijos gyventojais, vykdant jų apklausą dėl Rokiškio miesto teritorijos administracinės ribos keitimo. Apklausos būdas – tiesioginis gyventojų nuomonės įrašymas gyventojų apklausos biuleteniuose. Vietos gyventojų apklausa pateiktu klausimu „Pritariu (nepritariu), kad Rokiškio miesto teritorijos administracinė riba būtų pakeista pagal parengtą planą“ pasiskirstė taip: iš apklausoje dalyvavusių 944 gyventojų „Pritariu“ atsakė 797, o „Nepritariu“ – 103 apklaustieji.

Rokiškio rajono savivaldybės tarybos sprendimu sudaryta gyventojų apklausos komisija nustatė apklausą laikyti įvykusia, pritarti parengtam Rokiškio miesto teritorijos administracinės ribos keitimo planui bei svarstyti apklausos rezultatus savivaldybės tarybos posėdyje.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos teritorijų planavimo įstatymas, Lietuvos Respublikos teritorijos administracinių vienetų ir ribų įstatymas, Administracinių vienetų ir gyvenamųjų vietovių teritorijų ribų ir pavadinimų tvarkymo taisyklės, patvirtintos Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“, Rokiškio rajono savivaldybės tarybos veiklos reglamentas patvirtintas Rokiškio rajono savivaldybės tarybos 2015 m. kovo 27 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“ bei Rokiškio rajono savivaldybės tarybos 2018 m. kovo 23 d. sprendimas Nr. TS-67 „Dėl vietos gyventojų apklausos organizavimo rengiant Rokiškio miesto teritorijos administracinės ribos keitimo planą“.

**Sprendimo projekto esmė.**

Šio sprendimo projektu siūloma pritarti vietos gyventojų apklausos, rengiant Rokiškio miesto teritorijos administracinės ribos keitimo planą, komisijos rezultatams.

**Galimos pasekmės, priėmus siūlomą tarybos sprendimo projektą:**

**teigiamos** – pritarus vietos gyventojų apklausos, rengiant Rokiškio miesto teritorijos administracinės ribos keitimo planą, komisijos rezultatams, bus atliekamas Rokiškio miesto administracinės ribos tikslinimas;

**neigiamos** – nėra.

**Finansavimo šaltiniai ir lėšų poreikis**.

Rokiškio miesto teritorijos administracinės ribos keitimo plano parengimo kaina 7139 eur.

**Kokia sprendimo nauda Rokiškio rajono gyventojams.**

Pritarus vietos gyventojų apklausos, rengiant Rokiškio miesto teritorijos administracinės ribos keitimo planą, komisijos rezultatams, bus patenkinti gyventojų prašymai patikslinti Rokiškio miesto teritorijos administracinę ribą.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyr. specialistė Ingrida Trumpaitė